Joop Zoetemelk
Jop Zutemelk (; 3. decembar 1946). je bivši holandski profesionalni biciklista u periodu od 1970. do 1987. Najveći uspeh ostvario je 1980. godine kada je osvojio Tur de Frans, godinu ranije, osvojio je Vuelta a Espanju.

Karijera

Juniorska karijera 
Zutemelk je rođen u Hagu, bio je klizač i regionalni šampion pre nego je počeo da se bavi biciklizmom 1964. Odmah je ostavio dobar utisak pobedivši na mnogim trkama prve sezone.

Vozio je dobro koliko i seniori, 1969. osvojio je Tur Jugoslavije, tri etape na Turu Austrije i Tur Avenir.

1968. godine osvojio je zlatnu medalju na Letnjim olimpijskim igrama u Meksiku, u ekipnom hronometru.

Profesionalna karijera 
Zutemelk je počeo profesionalnu karijeru 1970. godine i iste godine je osvojio drugo mesto na Tur de Fransu, završivši iza Edija Merksa.

1971. osvojio je nacionalno prvenstvo i završio je opet iza Merksa na Turu, dok je na Vuelta a Espanji osvojio šesto mesto i brdsku klasifikaciju. 1972. završio je Tur na petom mestu, a 1973. na četvrtom, pobedivši na dve etape, iste godine osvojio je po drugi put nacionalno prvenstvo i završio je treći na Pariz—Nici i Kriterijumu Dofine. 1974. se popeo stepenik više na Pariz—Nici, gde je osvojio i tri etape. Osvojio je Tur Romandije, a nije vozio nijednu grand tur trku.

1975. osvojio je Pariz—Nicu i trku oko Holandije, dok je na Tur de Fransu završio četvrti. 1976. osvojio je Fleš Valon i treći put je osvojio drugo mesto na Tur de Fransu, uz tri etapne pobede, a 1978. osvojio je drugo mesto na Turu po četvrti put.

1979. godine, Zutemelk je završio na Turu iza Bernara Inoa i to je bio peti put da je osvojio drugo mesto, nakon čega je osvojio Vuelta a Espanju.

1980. Zutemelk je konačno osvojio Tur de Frans, uz četiri etape, Bernar Ino je morao da se povuče zbog povrede i mnogi kritičari su to označili kao jedini razlog što je Zutemelk osvojio. 1982. je bio drugi na Turu po šesti put, opet uza Bernara Inoa, nakon četvrtog mesta prethodne godine.

U naredne četiri godine, koliko je vozio, nije imao uspeha na Turu, a osvojio je svetsko prvenstvo 1985. godine. Zadnju pobedu ostvario je 1987. godine, kada je osvojio Amstel gold rejs

Doping 
Zutemelk je pao na doping testu na Tur de Fransu 1977, 1979 i 1983. godine, ali nije bio kažnjen jer se doping sopstvenom krvlju tada nije smatrao za strašnu stvar. Zutemelk nije bio pozitivan na dopingu 1980. kada je osvojio Tur de Frans.

Kraj karijere i privatni život 
Nakon 18 godina u profesionalnom karavanu, završio je karijeru 1987. godine i nastavio svoj rad kao sportski direktor. 10 godina je proveo u Rabobanku, od 1996. do 2006. godine, kada se i definitivno povukao iz biciklizma nakon Vuelta a Espanje.

Zutemelkov sin Karl, bavio se biciklizmom u mountajn bajku i bio je francuski šampion.

Vidi još 
 Tur de Frans
 Vuelta a Espanja
 Fleš Valon
 Amstel gold rejs

Spoljašnje veze 

 Profil na biciklističkoj arhivi
 Profil na Sportskim referencama 
 Tur de Frans 1977. godine
 Rezultati Jopa Zutemelka na Tur de Fransu

Nizozemski biciklisti
Nizozemski olimpijci
Biciklisti na Olimpijskim igrama 1968.
Olimpijski pobjednici u biciklizmu
Svjetski prvaci u biciklizmu
Pobjednici Tour de Francea
Pobjednici Vuelta a Españe
Pobjednici brdske klasifikacije Vuelta a Españe